**VIDEOCONFERÈNCIA**

**Nois i noies de 5è, hem arribat al final d’aquest curs. Un curs que va començar com tots, amb les noves tutories, amb alguns nois i noies nous que no coneixíem, amb algunes maneres de fer i funcionar una mica diferents...però el que ens marcarà per sempre i esperem que ho puguem recordar com una anècdota de vida, ha estat aquest confinament, aquest distanciament obligat que no ens ha deixat finalitzar el curs com sempre havíem fet.**

**Així doncs per acomiadar-nos tots junts, us demanem que penseu alguna anècdota o frase, i a l’última conferència la compartirem.**

**Penseu que la tasca és per tots i totes i que us l’heu de preparar.**

**No cal que sigui molt llarg, de fet ha de ser curt, perquè tothom pugui parlar.**

**Aquells i aquelles que us costa una miqueta més expressar-vos a la rotllana, us recomanem que ho dugueu escrit per poder-ho llegir si us ajuda. La resta també fóra bo que ho tinguéssiu per escrit, per no improvisar a l’últim moment i que us quedeu en blanc o digueu qualsevol cosa que us passi pel cap.**

***És a dir:***

***us demanem si us plau, que us ho prepareu. Utilitzeu una estoneta per estar sols i pensar en com ha sigut aquest curs. Què us ha aportat de nou o quines coses us han agradat. No cal que parleu tan sols del confinament. Hi havia vida escolar abans del confinament i segur que van passar moltes coses agradables per recordar.***

**ÀNIMS! US ESPEREM A LA PROPERA VIDEOCONFERÈNCIA PER ACOMIADAR-NOS FINS AL SETEMBRE!!!**

***BON ESTIU!!!!!!***